दूसरों की सेवा–सहायता करनेवाली गरीब औरत को जब स्वयं सहायता की ज़रूरत पड़ती है तो सभी कन्नी काट लेते हैं–वह निरी अकेली, निपट असहाय रह जाती है–अकेले अपनी विकट स्थिति का अपार धीरता के साथ सामना करती है–अपार क्षमाशीलता के साथ। एक प्रकार से मातृत्व–भावना से ओतप्रोत होकर नारी जाति को ही मेरी के रूप में देखने वाली रचनाकार की यह दृष्टि वास्तव में बड़ी सूक्ष्म, बड़ी उदार है–वह मेरी जो मसीहा की माँ थी, वह मेरी जिसकी कुक्षि से मानवता का संरक्षक, इंसानियत का मुक्तिदाता पैदा हुआ था।